OpenLLM-France/wikimedia huggingface dataset:
# Antics districtes de París

La ciutat de París va ser dividida una primera vegada en dotze districtes municipals l'11 d'octubre de 1795. L'annexió el 1860 dels ravals situats entre la línia de fortificacions de l'Enceinte de Thiers i el mur dels Fermiers généraux va requerir la reorganització en vint nous districtes amb una nova numeració.
Cada districte era ell mateix dividit en quatre barris.
| Arrondissement (Districte) | Quartiers |
| I | Champs-Élysées Place-Vendôme Roule Tuileries |
| II | Chaussée-d'Antin Faubourg-Montmartre Feydeau Palais-Royal |
| III | Faubourg-Poissonnière Mail Montmartre Saint-Eustache |
| IV | Banque Louvre Marchés Saint-Honoré |
| V | Bonne-Nouvelle Faubourg-Saint-Denis Montorgueil Porte-Saint-Martin |
| VI | Lombards Porte-Saint-Denis Saint-Martin-des-Champs Temple |
| VII | Arcis Marché-Saint-Jean Mont-de-Piété Saint-Martin-des-Champs |
| VIII | Faubourg-Saint-Antoine Marais Popincourt Quinze-Vingts |
| IX | Arsenal Cité Hôtel-de-Ville Île-Saint-Louis |
| X | Faubourg-Saint-Germain Invalides Monnaie Saint-Thomas-d'Aquin |
| XI | École-de-Médecine Luxembourg Palais-de-Justice Sorbonne |
| XII | Jardin-du-Roi Observatoire Saint-Jacques Saint-Marcel |
En la llengua familiar del temps, estar casat al Tretzè volia dir «viure en concubinatge».
# Elsie Owusu

Elsie Owusu OBE és una arquitecta de Ghana. Membre fundadora i primera presidenta de la Societat d'Arquitectes Negres. És també coneguda per haver codirigit la remodelació de l'edifici del Tribunal Suprem del Regne Unit en 2009 i treballat a l'estació de metro de Green Park.

## Educació i carrera

Owusu va estudiar al Streatham and Clapham High School de Londres.

## Premis

Va ser votada Dona Empresària africana de l'Any en 2014.
Va ser nomenada Oficial de l'Ordre de l'Imperi Britànic en els Birthday Honours de 2003.

## Referències

* 1 2 «Riba run like a racist ‘boy’s club’, says leading female architect» (en anglès). The Independent, 02-12-2015.
* ↑ «Elsie Owusu» (en anglès). Architects Journal.
* ↑ «Africa’s Business Woman of the Year, Elsie Owusu offers advice for architects hoping to break into the region | netMAGmedia Ltd» (en anglès). Arxivat de l'original el 2017-10-25. [Consulta: 24 octubre 2017].
# Reggie Miller

Reggie Miller (Riverside (Califòrnia) és un exjugador de bàsquet estatunidenc i actual analista esportiu que va militar als Indiana Pacers de l'NBA. Jugava en la posició d'escorta i és avui dia el segon jugador que més triples ha aconseguit en la història de la lliga.
# Torre dels Rosers

La Torre dels Rosers és una masia situada al municipi de Sidamon a la comarca catalana del Pla d'Urgell.

## Referències

* ↑ «Torre dels Rosers». Gran Enciclopèdia Catalana. Barcelona: Grup Enciclopèdia Catalana.
# La Paloma-Lost Creek

La Paloma-Lost Creek és una concentració de població designada pel cens del Comtat de Nueces (Texas, Estats Units d'Amèrica).

## Demografia

Segons el cens dels Estats Units del 2000 La Paloma-Lost Creek tenia 323 habitants, 76 habitatges, i 65 famílies. La densitat de població era de 15 habitants/km².
Dels 76 habitatges en un 55,3% hi vivien nens de menys de 18 anys, en un 73,7% hi vivien parelles casades, en un 5,3% dones solteres, i en un 13,2% no eren unitats familiars. En el 9,2% dels habitatges hi vivien persones soles el 3,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,88 i el nombre mitjà de persones que vivien en cada família era de 3,8.
Per edats la població es repartia de la següent manera: un 47,4% tenia menys de 18 anys, un 8% entre 18 i 24, un 22,6% entre 25 i 44, un 17,6% de 45 a 60 i un 4,3% 65 anys o més.
L'edat mediana era de 19 anys. Per cada 100 dones de 18 o més anys hi havia 102,4 homes.
La renda mediana per habitatge era de 37.708 $ i la renda mediana per família de 39.167 $. Els homes tenien una renda mediana de 40.833 $ mentre que les dones 25.893 $. La renda per capita de la població era de 9.955 $. Aproximadament el 22,2% de les famílies i el 34,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Paloma-Lost Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 12 agost 2010].
* ↑ «Geographic Comparison Table- La Paloma-Lost Creek». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Eleccions legislatives de l'Equador

A continuació es presenten els resultats de les eleccions legislatives de la República de l'Equador, ordenats de més recent a més antic.

## Eleccions legislatives de 20 d'octubre de 2002

    Partits Vots % Diputats Partido Roldosista Ecuatoriano . 15 Izquierda Democrática . 13 Partido Renovador Institucional de Acción Nacional . 10 Llista conjunta del PSP i el MUPP-NP . 6 Movimiento Unidad Plurinacional Pachakutik - Nuevo País . 5 Democracia Popular-Unión Demócrata Cristiana . 4 Movimiento Popular Democrático . 3 Sociedad Patriótica 21 de Enero . 2 Llista conjunta del MUPP-NP i el PS-FA . 2 Llista conjunta del MPD i el PS-FA . 2 Partido Socialista Ecuatoriano-Frente Amplio . 1 Concentración de Fuerzas Populares . 1 Partido de la Libertad . 1 Movimiento Patria Solidaria . 1 Movimiento Integración Provincial . 1 Transformación Democrática 1 Llista conjunta de la ID i el MIRE . 1 Llista conjunta de la ID i el DP-UDC . 1 Llista conjunta de la ID i el Movimiento Ciudadanos Nuevo País . 1 Llista conjunta del MUPP-NP i el MCNP . 1 Llista conjunta del DP-UDC, el PS-FA i Alfarismo Nacional . 1 Llista conjunta del PSC i la Unión Nacional-UNO . 1 Llista conjunta del PSC i l'AN . 1 Llista conjunta del PSP i el MPD . 1 Total (participació 63,5%)   100 Font: diari El Universo

## Vegeu també

* Política de l'Equador
* Eleccions presidencials de l'Equador
# Yuva Bharati Krirangan

El Yuva Bharati Krirangan, o Estadi de la Joventut Índia (en bengalí যুবভারতী ক্রীড়াঙ্গন), és un pavelló esportiu situat a la ciutat de Calcuta, Bengala Occidental, Índia. El recinte construït el 1984 va arribar a ser l'estadi més gran de l'Índia i el segon estadi més gran de món, amb capacitat per a 120.000 persones. Després d'una gran remodelació l'any 2013, amb la intenció de ser un estadi més còmode, es van instal·lar butaques individuals en la totalitat de l'estadi, fet que va reduir la capacitat total a 68.000 seients.
Molts dels partits de la Selecció de futbol de l'Índia es disputen en aquest estadi. També hi ha altres clubs que hi juguen o hi han jugat com a equip local com ara: East Bengal Club i Mohun Bagan AC de la I-League i l'Atlètic de Kolkata de la Indian Super League. Hi juga també l'ATK Mohun Bagan FC, club creat el 2020 fussionant els anteriors Mohun Bagan AC i ATK.
També s'hi han celebrat proves d'atletisme.

## Vegeu també

* Estadis de futbol amb major capacitat de l'món

## Referències

* ↑ «Vivekananda Yuba Bharati Krirangan (VYBK), Salt Lake». Arxivat de l'original el 25 d’octubre 2020. [Consulta: 9 gener 2021].
* ↑ «Yuba Bharati Krirangan (Salt Lake Stadium)». stadiumdb.com.
* ↑ «ATK Mohun Bagan FC Home Ground Venue - Indian Super League», 11-08-2020. Arxivat de l'original el 2020. [Consulta: 9 febrer 2021].
# Antonio González-Vigil

Antonio González-Vigil (Vitòria, Àlaba, 1954) és un productor, guionista i director de cinema espanyol.

## Filmografia

* Cuerpo a cuerpo (1981) - Script.
* Operación Comix [CORTOMETRAJE] (1984) - Director i guionista.
* El parque de la Santísima Sunvención [CURTMETRATGE] (1984) - Director i guionista.
* Delirios de amor (1986) - Director, guionista i productor.
* Delirios de amor [TV] (1989) - Director, guionista y productor.
* Sé infiel y no mires con quién [TV] (1993) - Guionista.
* Costus (1995) - Guionista.
* Hernán Cortés (origen de un sueño) (1997) - Guionista.
* Corazones púrpura (1997) - Guionista.
* Dama de noche (un retrato de Julio Romero de Torres) (1998) - Guionista
* En nombre de la rosa [DOCUMENTAL] (2000) - Director.
* Oro diablo (2000) - Dirección artística.
* Un paso adelante (2003) - Direcció artística.
* Naranjo en flor (2006) - Director, guionista i productor.

## Filmografía atribuida judicialmente

* Gitano (2000) - Guionista atribuït judicialment (els que consten són Manuel Palacios i Arturo Pérez-Reverte). L'any 2011 un jutge va resoldre que els guionistes havien plagiat el treball d'Antonio González-Vigil, després de tres sentències prèvies que el descartaven; l'última sentència no era recurrible.

## Referències

* ↑ Antonio González-Vigil
* ↑ El vitoriano González-Vigil estrena su primer largo
* ↑ «Sobre jueces, plagios y gitanos», 16-07-2013. [Consulta: 29 agost 2020].

## Enllaços externs

* Página oficial
* Entrevista a Antonio González-Vigil
# Ekaterini Kofa

Ekaterini "Katerina" Kofa (en grec, Αικατερίνη (Κατερίνα) Κόφφα) (Karditsa, 10 d'abril de 1969) és una corredora grega de curses de velocitat ja retirada, que va guanyar els 200 metres al Campionat del Món d'atletisme en pista coberta de 1997 a París.

## Assoliments

| Any | Competició | Disciplina | Posició | Lloc |
| 1993 | Jocs del Mediterrani | 100 metres | 3a | Narbona, França |
| 1997 | Campionat del Món d'atletisme en pista coberta | 200 metres | 1a | París, França |
| 1997 | Jocs del Mediterrani | 200 metres | 2a | Bari, Itàlia |
| 1998 | Campionat d'Europa d'atletisme en pista coberta | 200 metres | 3a | València, Espanya |

## Referències

* IAAF, perfil de Ekaterini Kofa
# Lapurdum

Lapurdum fou una ciutat d'Aquitània. La seva situació és desconeguda, ja que només s'indica a Notitia Imperium que era a Novempopulània. És possible que fora al lloc on es Baiona, ja que aquesta ciutat, amb nom basc, no apareix fins al segle x. El territori entre l'Adur i el Bidasoa és anomenat Lapurdi (francès Labourd).

## Referències

* 1 2 3 «The Princeton Encyclopedia of Classical Sites, LA ALMUNIA DE DOÑA GODINA, see NERTOBRIGA, LAPURDUM or Laburdum (Bayonne) Pyrénées Atlantiques, France.». [Consulta: 18 desembre 2020].
# Elektroduendes

Elektroduendes va ser un grup de punk rock de Barcelona compost per Itxaso, Alejo, Uri i Moro (fins al 2003). Es va formar el gener de 1996 amb influències musicals de La Polla Records i Código Neurótico. Es va caracteritzar per un estil punk accelerat amb veus femenines i masculines potents. Les lletres del grup són de caràcter politicosocial properes a l'anarquisme. Van realitzar gires internacionals per Alemanya (2000 i 2002) i Mèxic (2001 i 2004).
El nom el van agafar del programa de TVE titulat La bola de cristal en el qual apareixien uns personatges anomenats els Electroduendes (Bruja Avería, Bruja Truca, Hada Vídeo, Maese Cámara y Maese Sonoro).

## Discografia

* 1988: Elektroduendes (maqueta)
* 2000: Tras la alambrada (EP)
* 2002: 4 Way Split (compartit amb Kako, Malestar i Autonomia)
* 2004: Salgo a la calle

## Referències

* ↑ «Elektroduendes| Biografía y discografía» (en castellà), 14-12-2019. [Consulta: 28 novembre 2021].
* ↑ Guerrero, María G. «Elektroduendes - Salgo a la Calle» (en castellà). Insonoro.com, 28-07-2004. [Consulta: 28 novembre 2021].

## Enllaços externs

* Discografia completa d'Elektroduendes en descàrrega gratuïta
# Corrent Sud Equatorial Atlàntic

El corrent Equatorial del Sud és un significatiu corrent de l'oceà Atlàntic que flueix d'est a oest entre l'equador i al voltant del Paral·lel 20 de l'hemisferi Sud.
Dins de l'hemisferi sud, el corrent Equatorial del Sud és una branca cap a l'oest dels girs subtropicals de gran escala. Aquests girs són moguts per la combinació dels vents alisis en els tròpics i els vents de l'oest que es troben al sud del Paral·lel 30 Sud (aproximadament), a través d'un procés bastant complicat que inclou la intensificació del corrent de frontera occidental. En l'equador, el corrent Equatorial del Sud és mogut directament pels vents alisis que bufen d'est a oest.
El Corrent Sud Equatorial Atlàntic acaba en el límit oriental del subcontinent sud-americà on es parteix en dos. Una branca canvia la seva direcció a nord-oest, i flueix paral·lel a les costes septentrionals del Brasil. La segona branca canvia a direcció sud-oest, i flueix paral·lel a les costes orientals de Brasil amb el nom de Corrent de Brasil.
# Yutmaru Sar

El Yutmaru Sar és una muntanya de l'Hispar Muztagh, una serralada secundària del gran massís del Karakoram, al Pakistan. Amb els seus 7.283 metres és la 88a muntanya més alta de la Terra. Es troba a l'oest del Kanjut Sar, al sud de Yukshin Gardan Sar i al sud-oest del Pumari Chhish.
La primera ascensió al Yutmaru Sar va tenir lloc el 1980 per una expedició japonesa composta per cinc membres. El 22 de juliol Masahiro Motegi, Tadao Sugimoto i Yu Watanabe van arribar al cim. La ruta d'ascens partia de Nagar per anar a buscar la glacera del Yutmaru, i ascendir per l'aresta oest cap al cim.

## Referències

* ↑ «Yutmaru Sar, Pakistan». peakbagger.com [Consulta: 11 novembre 2016].
* 1 2 Tadao Sugimoto. «Asia, Pakistan, Yutmaru Sar». American Alpine Journal, 1981, vol. 23.
# Api Claudi Sabí

Api Claudi Sabí és el nom dels següents personatges:
* Api Claudi Sabí Regil·lensis (cònsol 495 aC)
* Api Claudi Sabí (cònsol 471 aC), fill de l'anterior
# El Palauet (Palafolls)

El Palauet és una obra de Palafolls (Maresme) inclosa a l'Inventari del Patrimoni Arquitectònic de Catalunya.

## Descripció

Edifici que va ser dissenyat com un cercle de 66 m de diàmetre amb un quadrat inserit a l'interior. Aquest cercle està dividit en dues parts iguals: una constitueix un recinte a l'aire lliure, i l'altra un pavelló. A l'exterior hi ha un jardí rectangular. El que destaca d'aquest edifici és la coberta, que l'arquitecte recuperà del Palau Sant Jordi. Es tracta d'un pla ondulat aguantat pels extrems. Es combina una volta rebaixada a la banda perimetral i una mitja cúpula a la zona central. La superfície queda resolta mitjançant una malla recolzada horitzontalment en el perímetre del recinte cobert, mentre que al pla vertical hi ha un mur vidrat. El pla de la coberta queda plegat en tres punts orientats al nord, tot deixant escletxes que deixen entrar la llum natural.
El poliesportiu Palauet té una capacitat per a 300 persones.

## Història

Pavelló construït per Arata Isozaki, el mateix arquitecte japonès que dissenyà el Palau Sant Jordi de Barcelona; de fet, s'anomenà “Palauet” per les seves semblances amb el pavelló barceloní.

## Referències

* 1 2 3 «El Palauet». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 maig 2020].
# Tribu

* No s'ha de confondre amb Tribú.
«Tribu» té aquests significats:
* Antropologia:
** Tribu (antropologia), grup social
*** Tribus romanes, divisió primària dels antics romans
*** Tribus germàniques, conjunt de pobles que habitaven al nord de l'Imperi romà i que van contribuir decisivament a la seva caiguda
*** Tribus d'Israel, divisions internes en què es varen organitzar els hebreus segons els dotze descendents de Jacob
*** Tribus eslaves
*** Tribu àrab
* Biologia: Tribu (biologia), categoria taxonòmica
* Matemàtiques: tribu o σ-àlgebra, col·lecció no buida Σ de subconjunts de Ω que és tancada sota operacions numerables d'unió, intersecció i complementació de conjunts
# Reixac

* No s'ha de confondre amb Reixach.
«Reixac» té aquests significats:
* Reixac (Calders), masia al vessant de migdia d'un serrat del terme de Calders (el Moianès)
* Reixac (Mieres), mas al terme municipal de Mieres (la Garrotxa)
* Reixac (Sobremunt), masia de Sobremunt (Lluçanès)
* Torrent de Reixac, curs d'aigua de Montcada i Reixac, al Vallès Occidental nascut al vessant oriental de la serra de Marina
* Can Reixac, diversos indrets
* Biografies:
** Baldiri Reixac i Carbó (Bell-lloc d'Aro, Empordà, 1703 - Ollers, Vilademuls, 1781), pedagog i religiós català
** Joan Reixac, pintor valencià florit entre 1431 i 1482, d'estil gòtic
** Salvador Reixac (Barcelona ~1725 - Trillo, província d'Osca, 1780), compositor i violinista català
# La Puebla de Alfindén

La Puebla de Alfindén és un municipi d'Aragó situat a la província de Saragossa i enquadrat a la comarca de Saragossa. El 2023 tenia 6.497 habitants.

## Agermanaments

* Le

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 27 gener 2024].
# Eleme

L'eleme és una llengua que es parla al sud de Nigèria, a la LGA de' Eleme, a l'estat de Rivers.
L'eleme és una llengua ogoni del grup lingüístic de les llengües ogoni occidentals. Aquestes formen part de la família lingüística de les llengües del riu Cross. L'altra llengua del mateix grup lingüístic és el baan.

## Ús

L'eleme és una llengua desenvolupada (5); està estandarditzada i el seu ús és vigorós. S'utilitza a casa i la parlen persones de totes les edats.S'escriu en alfabet llatí des del 1990. Segons l'ethnologue, el 1990 hi havia 58.000 parlants d'eleme, el 5% dels quals era monolingüe.

## Població i religió

El 88% dels 89.000 elemes són cristians; d'aquests, el 40% són d'esglésies cristianes independents, el 25% són anglicans, el 20% protestants i el 15% catòlics. El 12% dels elemes restants creuen en religions tradicionals africanes.

## Referències

* 1 2 eleme al joshuaproject
* 1 2 eleme a l'ethnologue
* ↑ llengües ogoni occidentals a l'ethnologue
# Corrent continu d'alta tensió

El Corrent continu d'alta tensió (HVDC per les seves sigles en anglès) és un sistema de transport d'energia elèctrica utilitzat en llargues distàncies.
Habitualment, s'utilitzen corrents alterns per al transport i ús domèstic de l'electricitat. Principalment, pel fet que es pot convertir amb transformadors d'una tensió a una altra. Així s'utilitzen tensions molt altes per al transport elèctric i tensions més baixes i segures per a ús domèstic.
Les línies d'alta tensió de corrent altern funcionen gairebé totes amb corrent altern trifàsic.
En el context particular de certs creuaments submarins o línies soterrades, el transport es d'energia elèctrica es realitza per corrent continu (HVDC) per raons d'economia, mida i fiabilitat. Per exemple:
* L'enllaç IFA 2000 França-Anglaterra es fa a través de dos parells de conductors amb tensió de corrent continu respecte a la terra de respectivament +270 kV i −270 kV, és a dir, una diferència de potencial entre els dos conductors de cada parell igual a 540 kV;
* A Grondines, a 100 km al sud-oest de Quebec, es creua el riu Sant Llorenç amb dos parells de cables, el voltatge de corrent continu dels quals és 450 kV positiu i negatiu sumant una diferència de potencial entre els dos conductors de cada parell igual a 900 kV;
* la futura xarxa DESERTEC (producció massiva d'energia solar a la zona saheliana) només pot funcionar de manera eficient amb les línies HVDC.
La forma moderna de la transmissió HVDC fa servir una tecnologia desenvolupada en els anys 30 per l'empresa sueca ABB.
Una de les primeres instal·lacions comercials de transport en CC va ser una línia que unia Moscou i Kashira el 1951 i un altre sistema d'entre 10 i 20 MW entre l'Illa de Gotland i la península de Suècia el 1954.
L'enllaç més llarg actualment és el que uneix les Preses d'Inga amb les mines de coure de Shaba a la República Democràtica del Congo.

## Vegeu també

* Guerra dels corrents

## Referències

* ↑ Groupe d'information sur les éoliennes
# Yutu (astromòbil)

Yutu (xinès: 玉兔) és un astromòbil lunar no tripulat que va formar part de la missió xinesa Chang'e 3 a la Lluna. Va ser llançat a les 17:30 UTC de l'1 de desembre de 2013, i va arribar a la superfície de la Lluna el 14 de desembre de 2013. La missió marca el primer aterratge suau a la Lluna des de 1976 i el primer astromòbil per operar allà des que el Lunokhod 2 soviètic va cessar les operacions l'11 de maig de 1973.
El rover va trobar dificultats operacionals després de la primera nit lunar de 14 dies (després d'un mes a la Lluna) i no va poder desplaçar-se després del final de la segona nit lunar, tot i que va continuar recollint informació útil durant alguns mesos després. A l'octubre de 2015, Yutu va establir el rècord del període operatiu més llarg per a un rover a la Lluna. El 31 de juliol de 2016, Yutu va deixar d'operar després d'un total de 31 mesos, molt més enllà de la seva vida útil original de tres mesos.

## Referències

* ↑ «China lands Jade Rabbit robot rover on Moon». BBC, 14-12-2013.
* ↑ Molnár, László «Chang'e-3 revealed – and its massive!». Pull Space Technologies, 24-05-2013 [Consulta: 22 d’octubre 2017]. Arxivat 6 de juny 2017 a Wayback Machine. «Còpia arxivada». Arxivat de l'original el 2017-06-06. [Consulta: 22 octubre 2017].
* ↑ McKirdy, Euan «Down but not out: Jade Rabbit comes back from the dead». CNN, 13-02-2014.
* ↑ Jeff Foust «China’s Immobile Rover Passes a Purely Figurative Milestone». SpaceNews, 30-10-2015.

## Vegeu també

* Programa lunar xinès
** Chang'e 1
** Chang'e 2
** Chang'e 3
** Chang'e 4
** Chang'e 5
* Missions lunars

## Enllaços externs

* Official coverage Arxivat 2013-12-15 a Wayback Machine. on China Central Television (English)
* Snapshots from Space at The Planetary Society website
* Chang'e 3 diary Arxivat 2014-11-29 a Wayback Machine. from zarya.info
* Chang'e 3 - Mission Overview Arxivat 2013-12-03 a Wayback Machine. at Spaceflight101
* (xinès)Panorama from Yutu panorama camera (PCAM) at 720yun website
# Api Claudi Rus (cònsol 268 aC)

Api Claudi Rus (llatí: Appius Claudius App. f. C. n. Russus) va ser el fill gran del cònsol Api Claudi Cec. Formava part de la gens Clàudia i va viure al segle iii aC.
Tot i que generalment és anomenat Rus, també va ser anomenat Cras, com el seu avi; ell va ser el darrer membre d'aquesta gens a usar aquest cognomen. Va ser cònsol romà l'any 268 aC.

## Referències

* ↑ Fasti Sacri.
# Torre los Negros

Torre los Negros és un municipi d'Aragó, situat a la província de Terol i equadrada a la comarca de Jiloca. El 2023 tenia 74 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 27 gener 2024].
# La Puebla de Almoradiel

La Puebla de Almoradiel és un municipi de la província de Toledo, a la comunitat autònoma de Castella la Manxa. Limita amb Corral de Almaguer, Villanueva de Alcardete, Quintanar de la Orden, Miguel Esteban, Quero i La Villa de Don Fadrique.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 5.360 | 5.374 | 5.374 | 5.380 | 5.422 | 5.507 | 5.548 | 5.594 | 5.715 | 5.770 | 7.130 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Pablo Camacho García-Tenorio | UCD | 19/04/1979 |
| 1983 - 1987 | Apolonio Recuero Villajos | PCE | 28/05/1983 |
| 1987 - 1991 | Apolonio Recuero Villajos | IU | 30/06/1987 |
| 1991 - 1995 | Apolonio Recuero Villajos | IU | 15/06/1991 |
| 1995 - 1999 | Antonio Desiderio Sepúlveda Toledo | PP | 17/06/1995 |
| 1999 - 2003 | Apolonio Recuero Villajos | IU | 03/07/1999 |
| 2003 - 2007 | Antonio Desiderio Sepúlveda Toledo | PP | 14/06/2003 |
| 2007 - 2011 | Vicente Enrique Nieto Torres | PSOE | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].